Nur Amira Syahira

Penglibatan Awal

Beliau bermula bermain dram seawal usia 8 tahun pada tahun 2011 dengan hanya belajar bermain dram atas talian dan melayari laman YouTube. Malah Nur Amira Syahira juga tiada guru dram dan tidak pernah ke kelas muzik. Sejak dari umur 8-Tahun Nur Amira Syahira telah kembangkan bakatnya dengan merekodkan dram cover ke laman YouTube dan dapat mempelajari skil dram dari jaguh-jaguh pemain dram di seluruh dunia.

Tahun 2012

Dari masa ke semasa, permainan serta skil Nur Amira Syahira semakin bertambah baik. Seusia 9-Tahun Nur Amira Syahira telah menyertai band pertamanya yang diberi nama DMP MUSICIAN. Persembahan pertama Nur Amira Syahira di khalayak ramai bersama DMP Musician di My Karnival NGO 1Malaysia yang   bertempatkan di Politeknik Seberang Perai Pulau Pinang. Disusuli pula dengan persembahan di UITM Arau Perlis, Pertandingan Battle of the Band Gemilang Usahawan, Karnival Meriah Belia (dihadapan Menteri Pulau Pinang iaitu Lim Guan Eng), Francais Komuniti Pulau Pinang (dihadapan YB Dato’ Sri Ismail Sabri bin Yaakob), Bintang Kecil Akhir 2012 RTM Kedah dan Pesta Pulau Pinang 2012.
Kumpulan yang menjadi inspirasi kepada Nur Amira Syahira diantaranya ialah Metallica, Slipknot, Bullet For My Valentine, Wali Band, Wings, Search dan kumpulan yang paling diminatinya Black Veil Brides. Pemain dram yang diminatinya ialah Meytal Cohen, Joey Jordison, Christian Coma, S White, Lux dan ramai lagi. Pelbagai rentak muzik yang dimainkan oleh Nur Amira Syahira diantaranya Zapin, Pop, Rock, Metal, Joget, Dance dan sebagainya.

Tahun 2013

Pada tahun 2013, nama Kumpulan DMP Musician telah ditukar kepada Kumpulan Delova dan telah menyertai Program Realiti TV1 Sentuhan Ikon. Kumpulan Delova di bawah Ikon Kumpulan Lefthanded malah merupakan finalis Sentuhan Ikon TV1. Klip video pertama Kumpulan Delova ditaja sepenuhnya oleh Myracles Beauty yang berjudul "Sengketa Pardigma". Selepas kejayaan itu, pelbagai undangan yang diterima oleh Nur Amira Syahira seperti di Majlis Keramaian, Majlis Makan Malam, Majlis Koprat dan sebagainya.
Selain bermain dram, Nur Amira Syahira juga mempunyai bakat besar dalam bidang lakonan. Beliau juga pernah berlakon sebagai watak utama di dalam iklan komersil Doa Untuk Ayah, iklan masyarakat Seringgit Pun Takpe (Gabungan Penghibur Prihatin) di laman YouTube dan pelakon tambahan untuk short movie Hantu Tiang di laman YouTube.

Tahun 2014

Pada masa yang sama, Nur Amira Syahira juga telah mencipta sebuah lagu ciptaan pertamanya yang bertajuk Superstar Hatiku. Nur Amira Syahira turut menyanyikan lagu itu dan lagu tersebut telah dimuatnaik ke laman YouTube. Video tersebut telah mendapat sebanyak 28,905 tontonan umum di laman YouTube pada awal tahun 2014. Pada pertengahan tahun (2014), Nur Amira Syahira telah dinobatkan sebagai Bintang Harapan 2014 sempena Karnival Belia PSIM yang dianjurkan oleh Pakatan Setia Malaysia(PSIM). Sekali lagi Nur Amira Syahira bersama bandnya Delova telah menyertai Pertandingan Passport To Fame anjuran Magnum dan layak ke Peringkat Negeri. 
Manakala video dram cover Nur Amira Syahira lagu yang berjudul IN THE END oleh Kumpulan Black Veil Brides menjadi viral selepas video itu dimuatnaik ke page facebook Drum Talk TV dan Nur Amira Syahira mendapat gelaran Malaysian Young Lady Rocker dari page facebook Drum Talk TV. Sejurus itu, video itu juga dimuatnaik ke ruangan Twitter pemain dram Kumpulan Black Veil Brides sendiri iaitu Christian Coma sebagai tanda penghargaannya kepada Nur Amira Syahira kerana memainkan lagu kumpulan mereka. Beliau amat teruja dengan kebolehan serta bakat Nur Amira Syahira yang baru berusia 11-Tahun lincah bermain dram. Disusuli dengan video-video dram cover yang berentak Metal turut viral di page facebook . Impak dari video itu memberi kesan kepada Nur Amira Syahira dan semakin dikenali diserata pelusuk negara seperti Amerika Syarikat, Canada, Brazil, Argentina, Perancis, Sepanyol, Jordan dan negara lain-lain. Pada penghujung 2014, Nur Amira Syahira telah menerima jemputan oleh Kumpulan Instinct untuk menjadi pembukaan Kumpulan Rock 80an iaitu Kumpulan CRK di Tapak Pesta Pulau Pinang.

Tahun 2016

Pada tanggal 8 Januari 2016, Nur Amira Syahira telah dinobatkan sebagai Juara Ceria All Stars Musim Pertama (ASTRO). Nur Amira Syahira membawa pulang RM15,000 beserta trofi. Rancangan MeleTOP (ASTRO) telah menjemput Nur Amira Syahira sebagai tetamu jemputan pada 12 Januari 2016. Pada 10 Februari 2016, kali kedua pihak UTUSAN ONLINE telah menjemput Nur Amira Syahira sebagai tetamu JOM CHAT LIVE UTUSAN ONLINE yang dihoskan oleh Haszrul Mohamed.
Pada 28 Februari 2016 buat julungkalinya, Nur Amira Syahira telah berkolaborasi bersama Shah Slam di pentas ANUGERAH MELETOP ERA 2016. Manakala pada 18 April 2016, akhbar KOSMO! telah siarkan artikel tentang perjalanan seni dan perancangan masa hadapan Nur Amira Syahira. 
Manakala pada tanggal 8 Mei 2016, Syarikat Avedis Zildjian pereka Cymbal No.1 Dunia & pihak Bentley Music Sdn Bhd telah melantik Nur Amira Syahira sebagai artis bersekutu Zildjian di Malaysia. Nur Amira Syahira juga terlibat dalam sesi fotografi untuk Majalah Mingguan Wanita untuk Edisi Syawal. 
Pada pertengahan bulan Mei, Syarikat Etiqa Insurance & Takaful telah menjemput Nur Amira Syahira sebagai artis jemputan untuk membuat persembahan di Majlis Etiqa Takaful Premier ADAP 2015 pada 14 Mei 2016.
Pada awal bulan Julai 2016 Nur Amira Syahira telah diundang untuk MV Raya terbaru terbitan ASTRO lagu berjudul ‘Ceria Raya’ bersama artis-artis yang lain. Nur Amira Syahira telah dijemput untuk menjadi artis jemputan untuk majlis pelancaran filem Kabali di Federal Cinema Jalan Raja Laut Kuala Lumpur pada 21 Julai 2016. Manakala pada tanggal 26 Julai 2016, Nur Amira Syahira telah dijemput oleh syarikat telco Maxis untuk membuat persembahan di Majlis Maxis Frontliner Rockstarz. Persembahan kemuncak ialah Nur Amira Syahira 'Drum Battle' bersama CEO Maxis iaitu Encik Morten Lundal. 
Pada awal Ogos 2016, Nur Amira Syahira telah menerima hadiah istimewa dari peminatnya dari Canada, Singapore dan juga dari Amerika Syarikat. Rata-rata peminat Nur Amira Syahira bukan sahaja di Malaysia malah juga di luar negara. Manakala pada 13 Ogos 2016, Nur Amira Syahira telah dijemput untuk membuat persembahan di SK Sungai Buloh sempena BSN School Carnival. 
Pada awal bulan Oktober 2016, syarikat telco Digi telah menjemput Nur Amira Syahira untuk membuat persembahan di Majlis Digi Cyber Bullying. Pada tanggal 22 Oktober 2016 pula, Nur Amira Syahira telah dijemput untuk membuat persembahan di Majlis Annual Dinner Henry Butcher Glam Rock Night. 
Pada tanggal 20 November 2016, pihak ASTRO telah menjemput Nur Amira Syahira untuk membuat persembahan di taman tema Sunway Lagoon sempena Sambutan Ulangtahun Astro Ceria ke-10. 
Pihak Akademi Seni Budaya Dan Warisan Kebangsaan(ASWARA) turut menjemput Nur Amira Syahira sebagai artis undangan sempena Istiadat Konvokesyen Aswara ke-12 pada 28 November 2016. 
Pada 3 Disember 2016 buat julung kalinya Nur Amira Syahira jelajah ke Ban Pecah Tanjung Piandang, Kerian, Perak untuk menjayakan Amira Perfumes Road Tour di Karnival Persuka Amalfest. Ia mendapat sambutan yang sangat baik oleh orang ramai yang datang ke booth Amira Perfumes untuk membeli minyak wangi Amira Perfumes dan menyaksikan persembahan dari Nur Amira Syahira. 
Pada 8 Disember 2016, Nur Amira Syahira telah dijemput oleh YouTube Asia Tenggara untuk menyertai YouTube Content Lab bersama Youtubers yang terkenal di seluruh Asia Tenggara.
Manakala pada 9 Disember 2016, Nur Amira Syahira telah menerima Anugerah 100,000 Pelanggan di YouTube (100K Creator Silver Button) di Majlis Penghormatan YouTube Malaysia Terbaik 2016.
Pada 18 Disember 2016 Nur Amira Syahira telah dijemput menjadi artis jemputan untuk memeriahkan industri muzik tanahair di pentas gemilang Anugerah Industri Muzik yang ke-22(AIM22) bersama Projector Band dan Kumpulan Khalifah.

Tahun 2017

Pada awal tahun 2017, Nur Amira Syahira telah mendapat jemputan untuk membuat persembahan di Festival SOUQ "Tiada Sepertinya" di Kuala Ibai, Kuala Terengganu bersama artis-artis tanahair. Selain membuat persembahan disana, Nur Amira Syahira juga turut menjadi juri jemputan untuk pertandingan karaoke di Festival tersebut.
Manakala pada pertengahan bulan Mac 2017 syarikat Dutch Lady Malaysia telah memilih Nur Amira Syahira sebagai duta untuk minuman Dutch Lady. Video promosi Dutch Lady dijangka keluar pada 1 April 2017 disemua rangkaian media sosial dan stesen-stesen TV. Pada tanggal 30 Mac 2017 Nur Amira Syahira telah diundang untuk membuat persembahan di Hari Terbuka Kementerian Kewangan 2017 bertempatkan di Kompleks Kementerian Kewangan di Putrajaya. 
Pada tanggal 29 April 2017 Nur Amira Syahira sekali lagi telah diundang untuk membuat persembahan serta menjadi juri jemputan untuk pertandingan karaoke di Festival SOUQ "Tiada Sepertinya" di Dungun, Terengganu. Manakala pada 13 Mei 2017 pihak Utusan Malaysia telah menjemput Nur Amira Syahira sebagai artis jemputan di Konsert Mega Pancaindera Johor Bahru bersama artis-artis tanahair. 
Pada 1 Jun 2017 pihak Digi telah menaja Facebook LIVE Nur Amira Syahira untuk mempromosikan kempen Digi Jom Internet bersama Digi Prepaid. Manakala pada 8 Jun 2017, akhbar The Sun, Malaysia telah siarkan artikel tentang Nur Amira Syahira.

Tahun 2018

Satu permulaan tahun baru yang baik bagi Nur Amira Syahira kerana pada awal JAN 2018 beliau telah dilantik sebagai duta TAMA. Nur Amira Syahira juga telah berjaya membuka mata penaja barangan aksesori muzik dari Bentley Music Malaysia dan Canada.
Pada tarikh 27 Februari 2018,Nur Amira Syahira dijemput oleh badan kerajaan iaitu SPRM bagi memeriahkan lagi pelancaran Sahabat Cilik SPRM yang bertemakan 'Kami Benci Rasuah'yang berlangsung di Sekolah Rendah Hashim Awang, Pulau Pinang.
Pada bulan Mac 2018 Amira dilantik oleh Bently Music untuk mengadakan Drum Lesson di Damansara.Ramai yang hadir turut serta dari serata tempat termasuk Singapura. Drum Lesson tersebut mendapat sambutan di luar jangkaan penganjur. Nur Amira Syahira juga bercita-cita untuk membuka kelas drumnya sendiri. 
Pada 25 Mac 2018 Nur Amira Syahira dijemput untuk mengadakan persembahan di MAPS(Movie Animation Park Studio ) Ipoh selama 2 minggu.Pertama kali syarikat gergasi menjemput Nur Amira syahira membuat persembahan drum cover dan mendapat sambutan di luar jangkaan.Manakala pada 26 Mac 2018 Channel Nur Amira Syahira mencecah 400 subscriber dan beliau sangat menghargai sokongan dari peminat-peminat dari seluruh dunia. 
Pada Tarikh 4 Julai 2018 Amira antara Artis jemputan di konsert Padi Reborn dari Indonesia yang berlangsung di Live in Kuala Lumpur. Hanya 4 bulan sahaja Youtube Channel Nur Amira Syahira mencecah 800k subscriber pada 15 Julai 2018. Beliau sangat menghargai peminat-peminatnya dari seluruh dunia.Pada 18 Julai Linda Onn Table Talk menjemput Nur Amira Syahira sebagai artis jemputan.Beliau kongsikan  bakat dan juga pengalamannya dengan para penonton.Nur Amira Syahira mendapat jemputan makan malam bersama Duli Yang Teramat Mulia Paduka Seri Sultanah Nur Zahirah, Sultanah Terengganu. 
Pada 9 Ogos Nur Amira Syahira dijemput oleh Club MIckey Mouse sebagai Artist jemputan dalam rancangan Club Mickey Mouse episod yang ke 3. Nur Amira Syahira juga turut menjadi idola kanak-kanak yang mempunyai hobi yang tersendiri.
Pada 2 November Nur Amira Syahira menerima Youtube Gold Play Button kerana channel youtube mencecah 1 juta subscriber.Nur Amira Syahira mendapat sokongan dari keluarga dan juga peminat-peminatnya dari dalam dan luar negara. 
Pada 5 November Nur Amira Syahira juga di digelar YouTuber terbaik Asia dan menjadi idola di seluruh dunia.

Matlamat

Matlamat utama Nur Amira Syahira ingin menaikkan nama Malaysia diperingkat 
antarabangsa dan ingin membuktikan bahawa di Malaysia juga mempunyai pemuzik 
professional yang bertaraf antarabangsa. Cita-cita dan impian Nur Amira Syahira ialah ingin menjadi pemain dram wanita bertaraf antarabangsa dan usahawanita yang berjaya.